Bestyrelsesmøde onsdag den 25. oktober 2017 kl. 19.00-21.30

**Tilstede**: Bent Fr. Larsen, Frank Toftum, Morten Fischer-Nielsen, Nicki Toftum, Flemming Jensen, Torben Skjoldshøj, Mona Eilschou Jensen, Susanne Hansen (referent)

**Afbud**: Ingen

**Dagsorden**:

* Gennemgang af referat fra evalueringsmødet den 19. september 2017
* Tilrettelæggelse af næste sæson
* Planlægning af begynderkursus
* Økonomi
* Evt.

**Gennemgang af referat fra evalueringsmødet den 19. september 2017**

* *Der skal indkøbes mange flere handsker i små størrelser til næste år*
Ansvarlig **Torben**
* *Der har manglet en oversigt over grupperne herunder navnene på gruppernes deltagere/instruktører/bistadenumre –*Instruktører tildeles en Badge med ordet ’**Instruktør’** påført, for at signalere hvem der er ’in charge’. Der uddeles desuden navneskilte til deltagerne således at der er en (lille) chance for at få lært foreningsmedlemmernes navne at kende.
Ansvarlig **Morten**
* *Der efterlyses en bedre gennemgang af stadekortet – det kan evt. ske over mødekaffen.*

*Definitionerne kan ses på nettet, men det foreslås man til næste år udskriver definitionerne og laminerer dem sammen med inventarlisten til værktøjskassen.*

**Frank** gennemgår stadekortet på begynderkurset – og det følges på de første par aftener i skolebigården

* *Det ville være godt hvis de enkelte grupper over aftenkaffen ville ’afrapportere’ hvad man havde set i forbindelse med aftenens arbejde i bi-gården og på den måde kunne dele viden.*Dette forsøges de første par aftener
* *Man kunne evt. vise forskellige måder at varroa-behandle på.*Vi har tidligere vist anvendelsen af Kræmerplader og dette gøres igen i et par familier i 2018 – det blev besluttet at det i skolebigården er de metoder der vises for at undgå at forvirre mere end nødvendigt
* Det blev foreslået at man ved mødeaftenens begyndelse havde én instruktør til at vise hvad der skal gøres i bistadet inden alle går i gang – det er nogle gange svært at høre fordi alle står og småsnakker – man kan eventuelt prøve det et par gange til næste år.

Bestyrelsen var enig om at det bliver for svært at se noget, hvis det er en som skal vise hvad der skal gøres. Vi forsøger i stedet at trække gruppen med nybegyndere lidt over i et hjørne af skolebigården i forbindelse med instruktion i aftenens arbejde, for at undgå støj fra ’de gamle’.

* For at få flere medlemmer til at komme til foreningens aktiviteter udsendes der før **hvert** møde en mail et par dag i forvejen med mødet ’program’. Ansvarlig **Morten og Bent**
* For at få større ’sammenhængskraft’ i foreningen opsættes en liste med navn og mailadresse som man kan skrive sig på, hvis man ønsker at ’dele’ informationer med andre medlemmer. Selvudnævnt ansvarlig **Susanne**

**Tilrettelæggelse af næste sæson**

* Følgende emner er planlagt til vinterens program:
	+ Tirsdag den 23. januar 2018 - Generalforsamling og Biavl i Schweiz (Arne) – Ansvarlig **Bent**
	+ Tirsdag den 20. februar 2018 - Flemming Vejsnæs på slap line (inkl. stadekort, bigårds register m.v.) - Ansvarlig **Bent**
	+ Lørdag den 7. april 2018 - Podning af æbletræer – Ansvarlig **Susanne**
	+ Tirsdag 17. april – start af skolebigården, klargøring af materiel og rengøring af mødestue
* Følgende emner er desuden foreslået til vinterens program:
	+ Honningsmagning – i kombination med et andet arrangement
	+ Honning og mad – Ansvarlig **Bent**
	+ Cremer og sæbe - Ansvarlig **Bent –** evt. en lørdag i februar (3. februar 10-14)
	+ Vilde bier evt. sammen med Praktisk økologi – Ansvarlig **Susanne**
	+ Planter i nærmiljøet, gerne til efteråret - Ansvarlig **Bent**

Overordnet er det aftalt at forsøge at få planlagt til 5-6 foreningsaktiviteter i løbet af vinteren/foråret og så gemme et par aktiviteter til oktober-november 2018

**Planlægning af begynderkursus**

* Følgende aftener er planlagt til begynderkursus
	+ 28. februar
	+ 7. marts
	+ 14. marts
	+ 11. april
	+ 18. april – 1. aften i skolebigården

**Økonomi**

* Foreningens økonomi er generelt god med 99 medlemsbetalinger og salg af ca. 800 kg honning. Der har været udgifter til en del nyt materiel, men på trods af dette ser det indtil videre ud til at foreningen vil komme ud af året med et pænt overskud.
* Det besluttedes at bestyrelsesmedlemmers eventuelle **deltagergebyr** til biavlskonferencen betales af foreningen – eventuel overnatning(er) i forbindelse med biavlskonferencen betales at bestyrelsesmedlemmerne selv.

**Evt.**

* Der vil være behov for et bestyrelsesmøde inden generalforsamlingen i januar.

Susanne udsender en doodle med henblik på planlægning af dette – gerne ultimo november/primo december.